ΓΡΑΠΤΗ ΕΡΩΤΗΣΗ E-1057/02

υποβολή: Ilda Figueiredo (GUE/NGL) προς την Επιτροπή

(17 Απριλίου 2002)

Θέμα: Πολιτική πληροφόρησης σχετικά με την αναθεώρηση της Κοινής Αλιευτικής Πολιτικής

Οι προτάσεις της Επιτροπής σχετικά με την αναθεώρηση της Κοινής Αλιευτικής Πολιτικής αναμένονται τον Απρίλιο. Καθίσταται, συνεπώς, απαραίτητο να εξασφαλισθεί ευθύς αμέσως η πληροφόρηση καθώς και η συμμετοχή των επαγγελματιών του κλάδου, προκειμένου να καταστεί δυνατή η εφαρμογή της αναθεώρησης και να εξασφαλισθεί η καλύτερη συμμετοχή των ενδιαφερόμενων στη νομοθετική διαδικασία. Πρόκειται, εξάλλου, για κοινό στόχο της Επιτροπής και του Ευρωπαϊκού Κοινοβουλίου, όπως προκύπτει από το Πράσινο Βιβλίο το οποίο το Κοινοβούλιοποστήριξε με το ψήφισμά του της 17ης Ιανουαρίου 2002 σχετικά με το μέλλον της Κοινής Αλιευτικής Πολιτικής. Υπάρχει ήδη στον προϋπολογισμό άρθρο για τη χρηματοδότηση του διαλόγου με τον αλιευτικό κλάδο (B2-903), από το οποίο χρηματοδοτούνται επίσης ενέργειες πληροφόρησης.

Σε τι ύψος συνολικά ανέρχονται τα ποσά που όντως δαπανώνται, κατά μέσον όρο, για την πληροφόρηση στο πλαίσιο του άρθρου B2-903 του προϋπολογισμού (αντίστοιχη κατανομή ανά κράτος μέλος) και τι είδους ενημερωτικές δράσεις έχουν χρηματοδοτηθεί·

Τι μέτρα πρόκειται να λάβει η Επιτροπή για να καλύψει τις ανάγκες πληροφόρησης σχετικά με την αναθεώρηση της Κοινής Αλιευτικής Πολιτικής·

Απάντηση του κ. Fischler εξ ονόματος της Επιτροπής

(28 Μαΐου 2002)

Στο πλαίσιο της ενίσχυσης του διαλόγου με τον αλιευτικό τομέα και τους άλλους ενδιαφερόμενους φορείς, η Επιτροπή ανέπτυξε δυο είδη ενεργειών που αποβλέπουν αφενός, στη διευκόλυνση των συνεδριάσεων και των ανταλλαγών μεταξύ επαγγελματικών οργανώσεων και ενδιαφερόμενων οργανισμών σε ευρωπαϊκό επίπεδο για να προετοιμάσουν σε βάθος τις εργασίες της συμβουλευτικής επιτροπής για την αλιεία και τηνδατοκαλλιέργεια (ΣΕΑΥ) και αφετέρου, στην ενημέρωση του συνόλου των ενδιαφερόμενων φορέων για τους στόχους και τα μέτρα της Κοινής Αλιευτικής Πολιτικής (ΚΑΠ) ώστε να μπορέσουν να συμμετάσχουν πιο ενεργά στη διαδικασία σύλληψης και εφαρμογής της εν λόγω πολιτικής.

Το κεντρικό θέμα των ενεργειών αυτών κατά τα έτη 2002 και 2003 θα συνεχίσει να είναι η μεταρρύθμιση της ΚΑΠ. Την προσπάθεια επικοινωνίας που έχει συνοδεύσει τη συζήτηση σχετικά με το Πράσινο Βιβλίο και το μέλλον της ΚΑΠ, πρέπει να ακολουθήσει παρουσίαση και επεξήγηση των προτάσεων της Επιτροπής για τη μεταρρύθμιση της εν λόγω πολιτικής και, εν συνεχεία, των αποφάσεων που λήφθηκαν.

Η ενέργεια επικοινωνίας και πληροφόρησης εστιάζεται σε δυο τομείς:

- την παραγωγή και την διανομή στοχοθετημένουλικού πληροφόρησης, που ανταποκρίνεται στις ανάγκες του ενδιαφερόμενου κοινού, με γραπτή, οπτικοακουστική και ηλεκτρονική μορφή και σε όλες τις επίσημες γλώσσες της Ένωσης·

- την ανάπτυξη μέσων επικοινωνίας και τρόπων άμεσης επικοινωνίας που επιτρέπουν τη μεγαλύτερη δυνατή πρόσβαση στην πληροφόρηση, ώστε να μπορέσει το σύνολο των ενδιαφερομένων, ακόμα και εκείνων που βρίσκονται μακριά από τα κέντρα λήψης αποφάσεων, να αποκτήσει εύκολα πληροφορίες για την ΚΑΠ.

Οι ακόλουθες ενέργειες προβλέπονται για το έτος 2002:

- διάδοση πληροφοριών για τις προτάσεις της Επιτροπής όσον αφορά την μεταρρύθμιση της ΚΑΠ από τη στιγμή τηςιοθέτησης των εν λόγω προτάσεων και της διάθεσης των σχετικών εγγράφων σε όλες τις γλώσσες

τη Ένωσης. Αυτό περιλαμβάνει ιδίως: τη διανομή φυλλαδίου και των κειμένων των προτάσεων μέσω ταχυδρομείου και μέσω των σχετικών δικτύων και την ταχεία διάθεσή τους σε ειδικά δημιουργημένες σελίδες στην ιστοσελίδα της Κοινής Αλιευτικής Πολιτικής, τη διανομή σημειώσεων τύπου και επεξηγηματικών σημειώσεων καθώς και τη διάδοσή τους μέσω διαδικτύου, τη διανομή επεξηγηματικού οπτικοακουστικούλικού που παρέχεται μέσω τηςπηρεσίας η Ευρώπη μέσω δορυφόρου (EbS)·

- οργάνωση ενημερώσεων για τα μέσα μαζικής ενημέρωσης, τον αλιευτικό τομέα και τους άλλους ενδιαφερόμενους φορείς αντίστοιχα στα κράτη μέλη για να μπορέσουν να θέσουν απευθείας ερωτήσεις σχετικά με τις προτάσεις της μεταρρύθμισης στους αντιπροσώπους της Επιτροπής·

- διανομή της ειδικής έκδοσης του περιοδικού της ΚΑΠ Η Ευρωπαϊκή Αλιεία, αφιερωμένη στις προτάσεις της μεταρρύθμισης της ΚΑΠ, που εκδόθηκε σε 15 000 αντίτυπα στις έντεκα επίσημες γλώσσες·

- οργάνωση Internet chat με το μέλος της Επιτροπής που είναι αρμόδιο για τη γεωργία και την αλιεία, επιτρέποντας σε όλους τους ευρωπαίους πολίτες καθώς και σε άλλους ενδιαφερόμενους να συζητήσουν με το μέλος της Επιτροπής για τη μεταρρύθμιση της Κοινής Αλιευτικής Πολιτικής.

Για το κονδύλι του προϋπολογισμού B2-903 έχουν χορηγηθεί για το έτος 2002, 1,513 εκ. ευρώ:

- 400 000 ευρώ θα διατεθούν στην ενίσχυση των ευρωπαϊκών επαγγελματικών οργανώσεων που προετοιμάζονται για τις εργασίες της CCPA και 1 113 000 ευρώ προβλέπονται για τις ενέργειες επικοινωνίας και ενημέρωσης.

- Επιπλέον, 117 000 ευρώ διατίθενται από το κονδύλι του προϋπολογισμού B-903A για την οργάνωση συνεδριάσεων εμπειρογνωμόνων, ιδιαίτερα περιφερειακών εργαστηρίων που συγκεντρώνουν αντιπροσώπους του αλιευτικού τομέα, του επιστημονικού κόσμου και των δημόσιων αρχών των σχετικών κρατών μελών, για τη συζήτηση ειδικών ερωτημάτων που αφορούν ορισμένα αλιεύματα.

- Μέχρι σήμερα, οι αναλήψειςποχρεώσεων του εν λόγω κονδυλίου για το έτος 2002 αντιπροσωπεύουν 1 338 000 ευρώ και 113 000 ευρώ για το κονδύλι B2-903A. Ενδεικτικά, το 2001 ποσό 1 009 000 ευρώ είχε αναληφθεί από το εν λόγω κονδύλι, για συνολικό διαθέσιμο ποσό 1,1 εκ. ευρώ.

Εφόσον οι ενέργειες έχουν αναληφθεί σε ευρωπαϊκό επίπεδο, τα ποσά που χορηγήθηκαν για τηνλοποίησή τους δεν έχουν κατανεμηθεί ανά κράτος μέλος.